MAM Bricolaj și-a extins de 16 ori gama de produse comercializate și a crescut de 12 ori numărul de angajați
MAMBricolaj, lanț românesc de magazine de materiale și accesorii pentru mobilă, fondat de Cristian Găvan și listat, din 2021, pe piața AeRo a Bursei de Valori București, sărbătorește, astăzi, 14 ani de la deschiderea primei unități în București, marcând astfel introducerea pe piața din România a unui concept inovativ de magazin, situat la granița dintre bricolaj și fabricarea de mobilă, ce permite clienților să-și creeze propria mobilă, după preferințe și putere financiară, potrivit unui comunicat emis redacției. În cei 14 ani de existență, MAMBricolaj și-a majorat de 16 ori portofoliul de produse pe care le comercializează și are de 12 ori mai mulți angajați în cele trei magazine ale rețelei din București. Anul trecut, în rețeaua MAM s-au înregistrat aproape 350.000 de tranzacții, cea mai mare fiind de 43.000 de lei la o singură comandă.